open-index/open-wikipedia-markdown huggingface dataset:
Kruška

thumb|235px|Kruška rane sorte *Butirra Precoce Morettini*
alt=Kruška u cvatu.|thumb|Cvijet kruške.
**Kruška** (*Pyrus sp.*) je biljka iz porodice *Rosaceae*, koja ima plodove istog imena. Gaji se već više od 4000 godina, zbog svojih jestivih plodova. Porijeklom je iz Azije. Danas širom Evrope, uključujući i Bosnu i Hercegovinu, rastu razne podivljale sorte ishodišne vrste *Pyrus communis* (divlja kruška). Naročito pogodno područje za uzgoj voća su bili brežuljkasti tereni, kakvih na ovom širem području ima vrlo mnogo.

## Karakteristike 
To je listopadno drvo koje može narasti i preko 20 m. Listovi su joj jajasti i jednostavni, obično s blagim rubom. Plodovi su joj žuti ili zeleni, sazrijevaju od početka jeseni do početka zime, zavisno od vrste. Plodovi su bogati mineralima: kalijem, fosforom, kalcijem, magnezijem, željezom, hlorom, sumporom te brojnim mikroelementima. Ima izuzetno mnogo vitamina, posebno vitamina A, C, E, većina vitamina iz grupe B, H i D.

Neke od autohtonih sorti kruški u Bosni i Hercegovini su: alatuša, aliđunka, bijela kajzerica, čađavica, hasangićka, kaluđerka, sarajka.

## Vrste
250px|thumb
250px|

## Također pogledajte 
* Jeribasma

Kategorija:Flora Bosne i Hercegovine
Kategorija:Voće
Kategorija:Rosaceae

Kategorija:Pyrus
Jasmin

* Jasmin (biljka), vrsta cvijeća
* Jasmin (ime), lično ime
* Jasmin, Kalifornija, Kern County; SAD
* Jasmin (stanica pariskog metroa), stanica voza na liniji 9, metroa u Parizu
* Jasmin (softver), asembler razvijen za Java Virtual Machine
* Jasminocereus, vrsta kaktusa
* Jacques Jasmin (1798–1864), francuski pjesnik

Povećan tekst
Čedomir Jovanović

mini|200px|Čedomir Jovanović
**Čedomir Jovanović** je srbijanski političar, predsjednik Liberalno-demokratske partije koja je imala  13 zastupničkih mjesta u Skupštini Srbije.

Rođen je 13. aprila 1971.godine u Beogradu. Po zanimanju je dramaturg. Jedan je od organizatora studentskih protesta po Srbiji 1996. i 1997. godine. Postao je član Demokratske stranke 1998. godine.

Nakon smjene Miloševićeve vlasti, oktobra 2000. godine, obavljao je sljedeće funkcije:

* šef zastupnika vladajuće koalicije DOS - Demokratske opozicije Srbije u srbijanskom parlamentu
* potpredsjednik Vlade Srbije 2003 - 2004

Pregovarao je sa Miloševićem marta 2001. godine, u trenutku njegova hapšenja. Poslije pregovora, Milošević se predao i odveden je u beogradski Centralni zatvor.

Bio je jedan od najbližih saradnika premijera Srbije, Zorana Đinđića, koji je ubijen 12. marta 2003. godine.

2005. godine napustio je Demokratsku stranku (čiji je lider Boris Tadić) i osnovao Liberalno-demokratsku partiju.

## Također pogledati 
* Latinka Perović

## Reference 
## Vanjski linkovi 
* Oficijelna stranica
* Čedomir Jovanović. federalnaTV.ba arhiv 28. 2. 2005., publikovano 3. 2. 2012., trajanje 15 min.

Kategorija:Rođeni 1971.
Kategorija:Srbijanski političari
Kategorija:Biografije, Beograd
Let Go

**Let Go** je prvi album kanadske pjevačice Avril Lavigne.Osvojio je četiri nominacije Grammy Awards za sam album te i za singlove u njemu. Prodano je više od 16 milijuna primjeraka širom svijeta.

## Spisak pjesama 
# "Losing Grip" (A. Lavigne/C. Magness) – 3:53
# "Complicated" (A. Lavigne/The Matrix) – 4:05
# "Sk8er Boi" (A. Lavigne/The Matrix) – 3:23
# "I'm with You" (A. Lavigne/The Matrix) – 3:44
# "Mobile" (A. Lavigne/C. Magness) – 3:31
# "Unwanted" (A. Lavigne/C. Magness) – 3:40
# "Tomorrow" (A. Lavigne/C. Frasca/S. Breer) – 3:48
# "Anything but Ordinary" (A. Lavigne/The Matrix) – 4:12
# "Things I'll Never Say" (A. Lavigne/The Matrix) – 3:43
# "My World" (A. Lavigne/C. Magness) – 3:27
# "Nobody's Fool" (A. Lavigne/P. Zizzo) – 3:57
# "Too Much to Ask" (A. Lavigne/C. Magness) – 3:45
# "Naked" (A. Lavigne/C. Frasca/S. Breer) – 3:29/4:27

## Pozicije na ljestvicama 
## Reference 
## Vanjski linkovi 
* Tekstovi pjesama

Kategorija:Albumi Avril Lavigne
Kategorija:Albumi iz 2002.
Under My Skin

**Under My Skin** je drugi album kanadske pjevačice Avril Lavigne, objavljen 2004. godine

## Spisak pjesama 
Izašlo je više različitih verzija albuma. Za Ameriku i Evropu izgleda ovako spisak pjesama:

# *Take Me Away* (A. Lavigne/E. Taubenfeld) – 2:57
# *Together* (A. Lavigne/C. Kreviazuk) – 3:14
# ''Don't Tell Me* (A. Lavigne/E. Taubenfeld) – 3:21
# *He Wasn't* (A. Lavigne/C. Kreviazuk) – 3:00
# *How Does It Feel* (A. Lavigne/C. Kreviazuk) – 3:44
# *My Happy Ending* (A. Lavigne/B. Walker) – 4:02
# *Nobody's Home* (A. Lavigne/B. Moody) – 3:32
# *Forgotten* (A. Lavigne/C. Kreviazuk) – 3:17
# *Who Knows* (A. Lavigne/C. Kreviazuk) – 3:30
# *Fall to Pieces* (A. Lavigne/R. Maida) – 3:28
# *Freak Out* (A. Lavigne/E. Taubenfeld/M. Brann) – 3:13
# *Slipped Away* (A. Lavigne/C. Kreviazuk) – 3:34

U Japanu je na albumu bila bonus pjesma, *I Always Get What I Want'' – 2:31.

Jednu godinu kasnije je izašla nova verzija sa četiri live pjesme:

# Nobody's Home (Live)
# Take Me Away (Live)
# He Wasn't (Live)
# Tomorrow (Live)

## Reference 
## Također pogledajte 
* Let Go
* The Best Damn Thing

Kategorija:Albumi Avril Lavigne
Kategorija:Albumi iz 2004.
Bijeli luk

thumb|200px
**Bijeli luk** ili **češnjak** (lat. *Allium sativum*) je ljekovita biljka i začin iz porodice *Alliaceae*. Razmnožava se vegetativno putem češnjeva i generativno putem plodova koji su takođe u obliku češnja. Cvetovi se pojavljuju u julu i avgustu druge godine, okupljeni u višecvetne loptaste, štitolike cvasti (ili globulozne ombele).

## Karakteristike 
thumb|200px|Cvjetovi bijelog luka okupljeni su u višecvjetne loptaste, štitolike cvasti
Bijeli luk je višegodišnja biljka, koja naraste 30 do 90&nbsp;cm. Pljosnati, plavo-sivi listovi su do 15&nbsp;mm široki. Lukovica je ovijena bijelom ili crvenkastom ovojnicom i sastoji se od glavnog i 5 do 20 uredanih česana, iz čije sredine izrasta stabljika. Na njenom vrhu rastu trozubi, bijeli ili ružičasto-ljubičasti  cvjetovi.  Bijeli luk ima neplodne i plodne cvjetove, u kojima u obliku cilindra bude do 20 lukovica. Uobičajeno je da se razmnožava (sadi) vegetativno, češnjevima  lukovice, ali može i  iz onih koje nastaju generativno, formiranih nakon oplodnje cvjetova.

U jesen ili proljeće posađena česna će u kasno ljeto procvjetati. Posađene dobijene lukovice čine generativno razmnožavanje. Veće lukovice se mogu dobiti od dvogodišnjih biljaka. Zbog karakterističnog mirisa, bijeli luk ostaje pošteđen mnogih štetočina. Zato ga se često sadi u blizini biljaka koje treba zaštititi npr. jagode, krastavci, maline, mrkve, cikla ili paradajz.

## Rasprostranjenost 
Bijeli luk je od biljke stepa centralne i južne Azije, preko Sredozemlja, došao u Evropu. Najveći proizvođači bijelog luka su azijske zemlje: Kina, Indija i Južna Koreja, zatim SAD, Rusija, Egipat i Španija.

## Upotreba 
Bijeli luk se upotrebljava kuhan i, u hladnim jelima i salatama, sirov. Pečen dobija gorak okus. Jak miris bijelog luka, nakon konzumiranja, kroz pluća, u izdahu, je neprijatan, naročito za osobe koje ga izbjegavaju. 
Postoji i *kineski bijeli luk* (*Allium sativum var. pekinense*), koji je nešto blažeg okusa i mirisa. Raste u jednoj lukovici tj. čini ga jedno česne.
Djeluje antibakterijski, antimikrobski i sprječava formiranje trombova, odnosno arteriosklerotičnih promjena. Liječi prehladu, neke vrste raka i stimulira obnavljanje oštećenog DNA.

## Hemijski sastav 
Bijeli luk sadrži sumporne tvari, koje mu daju miris. Njihovim razgradnjom u ljudskom organizmu od aliina prelaze u alicin.

## Narodno vjerovanje 
Poznavali su ga Egipćani, Grci i Rimljani. Njegovo uživanje pominje se u Talmudu. U srednjem vijeku bijeli luk je služio za liječenje od crijevnih parazita, ujeda i kuge. Karlo Veliki proglasio je bijeli luk "kultiviranom, korisnom biljkom".
Kao i sve biljke jakog mirisa i bijeli luk služio je za "oslobađanje i protjerivanje zla", štitio je od demona, vampira i duhova.

## Također pogledajte 
*Crveni luk

## Reference
## Vanjski linkovi
* Atlas sorti bijelog luka

Kategorija:Začini
Kategorija:Asparagales
Krastavac

**Krastavac** (*Cucumis sativus*) je biljna vrsta iz porodice Cucurbitaceae. Krastavac je povrće. Pod pojmom *krastavac* se u svakodnevnom govoru misli na zeleni, čvrsti, jestivi plod biljke krastavac. Ima mnoštvo sorti koje se uzgajaju širom svijeta.
Porijeklo krastavaca nije potpuno poznato. Po nekim izvorima, on potiče iz sjeverne Indije gdje se uzgajao prije 4000 godina na južnim obroncima Himalaja, drugi izvori navode da potiče iz tropske Afrike.

## Reference 
## Vanjski linkovi 
* https://www.britannica.com/plant/cucumber

Kategorija:Cucurbitales
Kategorija:Povrće
Dinja

**Dinja** (*Cucumis melo*) se ubraja u porodicu Cucurbitaceae te bi se stoga trebala smatrati povrćem. Međutim, općenito se smatra voćem. Spada u red krastavaca, a sa lubenicom je tek u dalekom srodstvu. Zrele dinje su tamno žute do svijetlo zelene, vrlo slatkog ukusa. Uzgajaju se pretežno u Aziji, SAD, Meksiku, ali i u mnogim mediteranskim zemljama.

## Karakteristike
Hemijski sastav dinje:
* 85,4% vode
* 0,7% mineralnih vlakana
* 12,4% ugljikohidrata
* 0,9% proteina
* 0,1% biljnih masnoća

Od minerala, dinja sadrži mnogo kalijuma.

## Također pogledajte 
* Kiwano
## Vanjski linkovi 
*[detaljan opis (njem.(https://bs.wikipedia.org/wiki/njema%C4%8Dki_jezik))]

Kategorija:Cucurbitales
Komunikologija

**Komunikologija** je društvena nauka čiji su predmet izučavanja, u najširem smislu, poruke koje ljudi upućuju jedni drugima. Komunikologija ima korijene u antičkoj filozofiji i retorici, kao i u savremenim društvenim naukama poput psihologije, lingvistike i sociologije. Pored toga, komunikološke teme su bliske i prožimaju se i sa kulturološkim studijama. Komunikologija se izučava i pod nazivima komunikacijske studije i medijske studije.

Teorijsko-istraživačko i stručno polje savremene komunikologije je raznoliko i izrazito interdisciplinarno. Koristeći različite principe, ono se može podijeliti u nekoliko oblasti.

## Podjela 
Na primjer, po jednom pristupu, te oblasti su: 
**Interpersonalno komuniciranje*. Ono uključuje izučavanje komunikativne interakcije i međuljudskih odnosa i veza. Istražuje se uloga neverbalnih i verbalnih poruka u razvijanju i održavanju ličnih veza. Teme interpersonalnog komuniciranja uključuju i vještine ubjeđivanja, interpersonalni sukob, privlačnost sagovornika, strah od komuniciranja i dr. 
**Komuniciranje u malim grupama* je oblast u kojoj se izučava komuniciranje tri i više osoba. Istražuje se kako male grupe nastaju, kako ostvaruju ciljeve i rješavaju probleme. Najčešće teme su kohezija grupe, uloge članova i vođstva grupe, koncenzus i sukob u maloj grupi, uspješnost male grupe, porodica kao mala grupa, itd. 
**Jezik i kodovi značenja* je oblast koja tematizuje verbalne i neverbalne znakove i poruke. U ovoj oblasti se istražuju interkulturalno i neverbalno komuniciranje, oblikovanje, prenos i tumačenje poruka, te pojedine lingvističke i semiotičke teme iz strukture jezika i teksta, fonologije, semantike i pragmatike. 
**Organizacijsko komuniciranje* je oblast u kojoj se izučavaju poruke koje se razmjenjuju unutar i između različitih organizacija. Izučavaju se problemi i načini interpersonalnog i komuniciranja u maloj grupi u kontekstu organizacije. Teme uključuju komuniciranje između nadređenih i podređenih, pregovaranje, rješavanje sukoba, mreže i sisteme poslovnog komuniciranja i dr. 
**Javno komuniciranje* pokriva oblast komuniciranja u javnim forumima. Teme su govorništvo, ubjeđivanje, argumentacija, rasprava. Oblast podrazumijeva i izučavanje tema iz obrazovnog i političkog komuniciranja. 
**Masovno komuniciranje* podrazumijeva izučavanje (jednosmjernog) komuniciranja posredovanog uz pomoć masovnih medija, poput štampe, televizije, filma i interneta. Teme podrazumijevaju oblikovanje i uticaj poruka u masovnom komuniciranju, javno mnijenje, medijsko zakonodavstvo, kritičku analizu poruka u medijima i dr. Podoblasti su reklama, novinarstvo, odnosi s javnošću, medijska kultura, itd.

Studijski programi koji se pohađaju i zvanja koja se stiču na komunikološkim studijima širom svijeta najčešće su komunikologija/komunikacijske studije, masovno komuniciranje, novinarstvo, odnosi sa javnošću, reklama, radio i televizija, film, fotografija, vizuelno komuniciranje, zdravstveno komuniciranje.

## Reference
Kategorija:Društvene nauke
Kategorija:Društvo
Avril Lavigne

**Avril Ramona Lavigne** (rođena 27. septembra 1984) je kanadska pjevačica, tekstospisateljica i glumica.

## Biografija 
Avril Lavigne je kanadska pjevačica odrasla u malom mjestu Napanee, Ontario. Punim imenom, Avril Ramona Lavigne. Njena muzika je pop-rock stila.

Avril je 2002. godine uzdrmala scenu sa svojim hitovima od kojih je prvi bio Complicated, pa zatim Sk8er boi, Losing Grip i I'm with you. Nakon toga Avril je izdala svoj debitantski album Let Go koji se prodan u 14 miliona primjeraka samo u Americi. Zbog toga su je mediji nazvali pop-rock princezom.

Godine 2004. Avril izdaje svoj drugi album, Under My Skin, koji se prodao u 18 miliona primjeraka širom svijeta.

Iste godine Avril se zaručila za frontmena kanadske grupe Sum 41, Derycka Whibleya. Avril je 2005. godine promijenila stil i udala se za svog zaručnika Derycka.

Najnoviji singl "Girlfriend" je na Youtubeu pregledan više od 39 miliona puta, a novi album The Best Damn Thing je samo u tri sedmice prodan u 4 miliona primjeraka i time se popeo na vrhove Bilboard ljestvice.

U januaru 2010. godine, Avril je izdala novu pjesmu pod nazivom "Alice", koju je sama napisala i snimila.

## Diskografija 
### Albumi 
* *Let Go* (2002.)
* *Under My Skin* (2004.)
* *The Best Damn Thing* (2007.)
* *Goodbye Lullaby* (2011.)
* *Avril Lavigne* (2013.)
* *Head Above Water* (2019.)
* *Love Sux* (2022.)

### Singlovi 
* *Complicated* (2002.)
* *Sk8er Boi* (2002.)
* *I’m With You* (2003.)
* *Losing Grip* (2003.)
* *Mobile* (samo u Novom Zelandu) (2003.)
* *Take Me Away* (radio singl) (2004.)
* ''Don't Tell Me* (2004.)
* *My Happy Ending* (2004.)
* *Nobody's Home (2004.)
* ''He Wasn't* (2005.)
* *Fall To Pieces*(samo u SAD-u) (2005.)
* *Keep Holding On* (samo u Americi) (2006.)
* *Girlfriend* (2007.)
* *When You're Gone* (2007.)
* *Hot* (2007.)
* *Innocence* (radio singl u Italiji) (2007.)
* *The Best Damn Thing* (2008.)
* *Alice (2010.)

## Filmografija 
* *The Flock*
* *Over the Hedge*
* *Fast Food Nation*
* *Going the Distance*
* *Sabrina, the Teenage Witch*
## Reference 
## Vanjski linkovi 
* https://avrillavigne.com/

Kategorija:Rođeni 1984.
Kategorija:Kanadski muzičari
Kategorija:Kanadski pjevači
Kategorija:Živi ljudi
Šljiva

mini|desno|260px|Zrele šljive Čačanke na grani
**Šljiva** (*Prunus domestica L.*) je višegodišnja drvenasta biljka iz porodice *Rosaceae*, te naziv za plod tog drveta.

## Karakteristike 
Šljiva je listopadno drvo koje raste uspravno, sa razgranatom krošnjom, i može dostići visinu do 10 metara. Mlada kora drveta je glatka i prošarana bjelkastim lenticelama, sive do sivosmeđe boje, dok je starija kora drveta uzdužno ispucala. Listovi su ovalni, nazubljeni po rubovima, tamnozeleni s gornje strane, a svjetliji i maljavi s donje.

Cvjetovi su bijeli, dvospolni i pojavljuju se u aprilu, najčešće pojedinačno ili po nekoliko zajedno. Plod je ovalna koštunica duga do 7,5 cm, raznih boja (plava, žuta, crvena), sa sočnim, zelenkastožutim mesom koje se lako odvaja od košpice. Vrijeme sazrijevanja zavisi od sorte.

## Uzgoj 
Šljiva se razmnožava sjemenom ili vegetativno, najčešće cijepljenjem (kalemljenjem). Najbolje uspijeva na povišenim i prozračnim terenima gdje cirkulacija zraka sprječava razvoj bolesti. U dolinama i na vlažnijim zemljištima češće dolazi do pojave biljnih oboljenja. Berba se obično vrši trešnjom stabala, pri čemu se ispod krošnje postavlja najlon ili platno. Opali plodovi se zatim ručno sakupljaju.

## Upotreba 
Plodovi šljive su slatki i ukusni, mogu se jesti svježi ili se koriste za proizvodnju sokova, džemova i pekmeza. Šljivov sok se može fermentirati u alkohol, čime se proizvodi poznato alkoholno piće šljivovica. Sušene šljive se također upotrebljavaju u ishrani, naročito u pripremi kompota, kolača i slično.

## Reference 
Kategorija:Rosaceae
Kategorija:Voće
Karantin

**Karantena** je jedna od epidemioloških mjera kojim se sprječava širenje zaraznih bolesti putem izolacije oboljelih ili inficiranih od ostalih zdravih osoba. Karantena je ujedno i lokacija na koji se izdvajaju osobe za koje se sumnja da su oboljeli od neke zarazne bolesti ili samo postoji opasnost da su oboljeli.

Dolazi od italijanske riječi *Quarante* = četrdeset, jer je izolacija trajala obično četrdeset dana. Naime venecijanske vlasti su 1423. godine ustanovile izolaciju bolesnih ili sumnjivih da su bolesni u trajanju od 40 dana na jednom ostrvu u Venecijanskom zalivu.

Smatralo se da sve zarazne bolesti imaju inkubaciju manju od 40 dana. Ovaj vremenski period nije određen iskustvom već na osnovu biblijskih podataka, jer su po bibliji i Mojsije i Isus 40 dana živjeli u izolaciji pustinje.

Za karantenu se obično bira zgrada u kojoj su potom smješteni oboljeli ili potencijalni bolesnici. Ulaz i izlaz, osim medicinskom osoblju, koje je opet podvrgnuto strogim higijeskim i dezinfekcionim postupcima, je zabranjen. Međutim i cijela sela ili slične teritorije mogu biti su stavljene pod karantenu. Odjeljenja u bolnicama gdje su smješteni pacijenti sa zaraznim bolestima imaju tretman koji je predviđen za karantenu. Kao karantenske bolesti prema međunarodnim zdravstvenim propisima iz 1974. godine važe: kuga, kolera, žuta groznica i boginje.

U osamnaestom, devetnaestom vijeku normalna pojava na graničnim prijelazima je bila zgrada karantene u kojoj bi se smještali putnici koji su dolazili iz zemlje gdje je postojala epidemija neke zarazne bolesti.

## Reference 
## Vanjski linkovi 
* Karantena – Leksikon Marina Držića

Kategorija:Medicina
Ahmići

**Ahmići** su naseljeno mjesto u općini Vitez, Bosna i Hercegovina. Za vrijeme rata u Bosni i Hercegovini (1992-1995) u Ahmićima je izvršen masakr nad bošnjačkim stanovništvom od strane HVO-a gdje je za jedan dan pobijeno 116 osoba uglavnom žena i djece.

## Stanovništvo 
## Također pogledajte 
*Masakr u Ahmićima
*Etničko čišćenje u Lašvanskoj dolini

## Reference 
## Vanjski linkovi 
* Zvanični sajt općine Vitez
Dubrave (Glamoč)

**Dubrave** su naselje u općini Glamoč, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Glamoč
Dušik-dioksid

**Dušik dioksid** je hemijski spoj dušika i kisika formule . On je jedan od nekoliko oksida dušika. Dušik dioksid je međuproizvod u industrijskoj sintezi dušične kiseline, koje se u svijetu godišnje proizvede nekoliko miliona tona. Ovaj crveno-smeđi gas je otrovan i ima karakterističan oštri miris, sličan hloru. Spada u značajne zagađivače zraka. Pokazuje paramagnetične osobine, a molekula mu je *savijena* uz C2v grupu simetrije.

Može se lahko pretvoriti u tečno stanje. U atmosferi se nalazi samo u tragovima, dok ga mnogo više ima blizu zemljine površine. Kritična temperatura mu iznosi 157,8&nbsp;°C, a kritični pritisak 10 MPa.

## Molekularne osobine 
Dušik dioksid ima molarnu masu od 46,0055, tako da je teži od zraka (prosječna molarna masa zraka je 28,8). Dužina veze u molekuli između atoma dušika i kisika iznosi 119,7 pm. Ova dužina veze je konsistentna sa redom veze između jedan i dva.

Za razliku od ozona, osnovno elektronsko stanje dušika dioksida je dubletno stanje, jer dušik ima jedan neuparen elektron, koji smanjuje alfa efekt u usporedbi sa nitritima i pravi slabu interakciju veze sa usamljenim parom kisika. Usamljeni elektron u dušik dioksidu također znači da je ovaj spoj slobodni radikal.

## Dobijanje i reakcije 
Dušik dioksid se obično javlja nakon oksidacije dušik monoksida kisikom iz zraka:

:2 NO +  → 2 

U laboratoriji,  se može dobiti u dvostepenom postupku kada se dihidracijom dušične kiseline dobija dinitrogen pentoksid, koji se nakon toga termalno raspada:

:2  →  + 
:2  → 4  + 

Termalni raspada nekih metalnih nitrata također daje :

:2 Pb(NO3)2 → 2 PbO + 4  + 

Alternativno, dobija se i redukcijom koncentrirane dušične kiseline nekim metalom (poput bakra).

:4  + Cu →  Cu(NO3)2 + 2  +2 H2O

Konačno, on se može dobiti i dodavanjem koncentrirane dušične kiseline na kalaj. Kao sporedni proizvod dobija se kalajna kiselina.

:4HNO3 + Sn → H2O + H2SnO3 + 4 NO2

#### Osnovne termalne osobine 
 postoji u ravnotežni sa bezbojnim gasom dinitrogen tetroksidom ():
:2  15px 

Ravnoteža je karakteristična sa ΔH = −57.23 kJ/mol, što je egzotermna. NO2 je dominantan na višim temperaturama, dok je na nižim temperaturama dinitrogen tetroksid (N2O4) predominatan. Dinitrogen tetroksid () se može izolirati kao bijela čvrsta supstanca sa tačkom topljenja na  −11,2&nbsp;°C. NO2 je paramagnetičan zbog svog neuparenog elektrona, dok je N2O4 dijamagnetičan.

Hemija dušik dioksida se ekstenzivno proučava. Pri 150&nbsp;°C,  se raspada otpuštajući kisik putem endotermnog procesa (ΔH = 114 kJ/mol):

:2  → 2 NO + 

## Reference 
Kategorija:Spojevi dušika
Kategorija:Prehrambeni aditivi
Kategorija:Slobodni radikali
Mičije

**Mičije** je naseljeno mjesto u gradu Gradišci, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt grada Gradiške
Strica

**Strica** je naseljeno mjesto u sastavu općine Vareš, FBiH, Bosna i Hercegovina.

## Stanovništvo 
## Reference 
Kategorija:Naselja u Bosni i Hercegovini
Kategorija:Naseljena mjesta u Varešu
Dušična kiselina

**Dušična kiselina** (IUPAC: Hidrogen-nitrat, eng. - *nitric acid*) ili *nitratna kiselina* je napoznatija i najstabilnija kiselina dušika, sa oksidirajućim djelovanjem. U čistom stanju je bezbojna, dok pri stajanju može da poprimi žutu boju, zbog akumulacije oksida dušika (NO2). Sinteza dušične kiseline je prvi put opisana u 9. vijeku od strane arapskog hemičara Džabir ibn Hajjana.

## Dobijanje 
Nitratna kiselina se dobija po *Ostwaldovom postupku*, kojeg je razvio Wilhelm Ostwald 1902. godine. Smjesa zraka sa 10% zapreminskih procenata amonijaka se zagrijava na 850&nbsp;°C pod pritiskom 5 atm i propušta kroz katalizator (legura platine i rodijuma):

:4NH3 + 5 O2 → 4 NO + 6H2O

Nastali oksid NO reaguje sa kisikom:

:2NO + O2 → 2NO2

U apsorbirajućim tornjevima nastali oksid reaguje sa vodom dajući nitratnu kiselinu:

:3NO2 + H2O → 2HNO3 + NO

## Osobine 
Dušična kiselina se može miješati s vodom u svim omjerima. Poznata su dva čvrsta hidrata ove kiseline: monohidrat (HNO3·H2O) i trihidrat (HNO3·3H2O). Dušična kiselina je jak elektrolit i potpuno je disocirana na ione u vodenom rastvoru.

Kategorija:Kiseline
IUPAC

**IUPAC** (skraćenica od  - ), osnovana je 1919. godine od strane grupe hemičara iz oblasti industrije i naučnika sa univerziteta. Njihov cilj je bio olakšati i poboljšati komunikaciju između svjetskih naučnika iz ove oblasti. Prihvaćena je kao osnovna institucija po pitanjima standardizacije, terminologije, nomenklature hemijskih elemenata, njihovih izotopa, molarnih masa, standardnih metoda mjerenja i mnogih drugih tema. **IUPAC** izdaje časopis *Pure and Applied Chemistry* ("*Čista i primijenjena hemija*")..

Hemičari iz cijelog svijeta su se angažirali u okvirima projekta **IUPAC** za 8 grana hemije:
* Fizikalna i biofizikalna hemija
* Neorganska hemija
* Organska i biomolekularna hemija
* Makromolekularna hemija
* Analitička hemija
* Hemija i ekologija
* Hemija i zdravlje
* Hemijska nomenklatura i strukturna hemija

## Također pogledajte 
* CAS registarski broj

## Vanjski linkovi 
* IUPAC nomenklatura organske hemije (engl.) 
* IUPAC nomenklatura (engl.) 

Kategorija:Hemijska nomenklatura
Džabir ibn Hajjan

**Abu Musa Džabir ibn Hajjan** (; rođen 721. - umro 815.),  bio je poznati arapski naučnik: hemičar, alhemičar, astronom, astrolog, inžinjer, filozof, farmaceut i fizičar.

Općenito je prihvaćen kao *otac hemije* zbog svog velikog doprinosa ovoj nauci. Prema nekim izvorima bio je Arap, dok ga neki opisuju kao Perzijanca.

## Također pogledajte 
* Alhemija
* Hemija
* Al Kindi

Kategorija:Iranski hemičari
Kategorija:Biografije, Tus
Kategorija:Rođeni 721.
Kategorija:Umrli 815.
Marko Perković Thompson

**Marko Perković Thompson** jest hrvatski pjevač. Uz njega, hrvatska kritika, veže epitete ustaški i fašistički.

Njegove nastupe osuđuju uglavnom pripadnici političke ljevice i neki pripadnici nacionalnih manjina u Hrvatskoj (uglavnom srpska i jevrejska nacionalna manjina).

Thompson je jedan od popularnijih hrvatskih pjevača, i postigao je neke rekorde među hrvatskim pjevačima po posjećenosti na koncertima. Njegove pjesme su vezane uz rodoljublje, religiju, Hrvatsku, rat u Hrvatskoj i BiH od 1990-95, ali i za simpatije prema ustaškom pokretu, koje spominje u svojim pjesmama.

Zbog spominjanja koncentracionih logora Jasenovac i Stara Gradiška u bivšoj NDH, kao i izabranom scenskom imidžu, crnokošuljaske ustaške Crne legije, Thomsonovi koncerti su otkazani u nekim gradovima Hrvatske (Pula 2009. godine), kao i planirani koncert u Austriji, povodom Nogometnog prvenstva Evrope u Austriji 2008. Planirani koncert u Švicarskoj 3. oktobra 2009. u Kreinsu, otkazan je zbog zabrane ulaska Thomsona u Švicarsku iz sigurnosnih razloga, od strane švicarske policije.

## Diskografija 
### Studijski albumi 
* 1992 - *Bojna Čavoglave*
* 1992 - *Moli mala*
* 1995 - *Vrijeme škorpiona*
* 1996 - *Geni kameni*
* 1998 - *Vjetar s Dinare*
* 2002 - *E, moj narode*
* 2006 - *Bilo jednom u Hrvatskoj*
* 2011 - *Glazba iz filma josef*
* 2013 - *Ora et labora*
* 2025 - *Hodočasnik*
### Kompilacije 
* 1992 - *Najveći hitovi*
* 2001 - *The best of*
* 2003 - *Sve najbolje*
* 2008 - *Druga strana*
### Turneje 
* 2002 - *Turneja: E, moj narode*
* 2007 - *Turneja: Bilo jednom u Hrvatskoj*

## Reference 
Kategorija:Hrvatski pjevači
Kategorija:Biografije, Ružić
Kategorija:Biografije, Čavoglave
Kategorija:Rođeni 1966.
Kategorija:Živi ljudi
Hlorofil

desno|mini|250px|Osnovna struktura hlorofila c1 i c2
**Hlorofil** je zeleni pigment koji se nalazi u većini biljki, algi i cijanobakterija. Njegovo ime je  nastalo iz grčkog jezika: *χλωρός*, *chloros* = zeleno i *φύλλον*, *phyllon* = list. Hlorofil apsorbuje svjetlost najjače u plavom i crvenom dijelu elektromagnetnog spektra, dok najslabije apsorbuje zelenu svjetlost.

## Struktura i karakteristike 
Hemijski gledano, hlorofil je organski kompleks baziran na hlorinu, sa jednim Mg2+ ionu, koji je centralni. Dosta sličnu strukturu posjeduje i hem, osnovni sastojak hemoglobina (krv). osim što se kod njega umjesto iona magnezijuma nalazi ion željeza. Hlorofil se dobro rastvara u etanolu, acetonu i drugim otapalima sličnih osobina.
Zanimljivo je da hlorofil posjeduje osobinu fluorescencije.

## Historija 
Prve studije o hemijskoj strukturi hlorofila objavio je njemački hemičar Richard Willstätter. Poslije njega, Hans Fischer je 1930-tih godina ponovo proučavao hlorofil, te uspio objasniti strukturu molekula. Tek 1960. godine američki hemičar Robert B. Woodwards, potvrdio je Fischerove rezultate putem sinteze hlorofila.

## Važnost 
Hlorofil ima veliku važnost tokom fotosinteze. Najvažnija mu je uloga apsorpcija svjetlosti te prijenosa tako dobivene energije dalje ka centrima gdje se vrši sam proces fotosinteze. Kao dodatak prehrambenim namirnicama, hlorofil ima oznaku E140.

## Također pogledajte 
* E141

## Vanjski linkovi
Kategorija:Biomolekule
Kategorija:Tetrapiroli
Kategorija:Aditivi sa E-brojem
Kategorija:Fotosintetski pigmenti
Tihomir Blaškić

**Tihomir Blaškić** (Kiseljak, 2. novembar 1960), poznat i kao Tihofil, penzionisani je general Hrvatskog vijeća odbrane (HVO) koji je služio tokom rata u Bosni i Hercegovini i bošnjačko-hrvatskog sukoba. Međunarodni krivični sud za bivšu Jugoslaviju (MKSJ) osudio ga je za ratne zločine, te je 2000. godine osuđen na 45 godina zatvora. U julu 2004. godine Haški tribunal je u žalbenom postupku utvrdio da njegova komandna odgovornost za većinu optužbi nije postojala, te mu je kazna smanjena na devet godina zatvora. Sljedeći mjesec je pušten iz zatvora.

## Ratni zločini
Tihomir Blaškić je optužen na osnovu individualne krivične odgovornosti i po komandnoj odgovornosti za zločine koje su hrvatske snage počinile od maja 1992. do januara 1994. nad Bošnjacima tokom etničkog čišćenja Lašvanske doline, što uključuje zločine protiv čovječnosti (članak 5 – progoni na političkoj, rasnoj ili vjerskoj osnovi), teške povrede Ženevskih konvencija iz 1949. (članak 2 – namjerno ubijanje, masovno razaranje imovine, nečovječno postupanje, uzimanje civila za taoce, nanošenje teških patnji), te kršenja ratnih zakona i običaja (članak 3 – protuzakoniti napadi na civile i civilne objekte, razaranje vjerskih objekata, ubistva). U inicijalnoj optužnici "Lašvanska dolina" od 10. novembra 1995. je optužen zajedno sa još pet optuženika Darijem Kordićem, Marijem Čerkezom, Zlatkom Aleksovskim, Ivanom Šantićem i Perom Skopljakom, da bi se nakon presuda Dariju Kordiću i Mariju Čerkezu optužnica razdvojila.

Blaškić se dobrovoljno predao 1996. godine, 2000. godine je osuđen na 45 godina po svim tačkama optužnice, da bi nakon žalbenog postupka bila izrečena konačna kazna od devet godina zatvora.

## Također pogledajte 
* Dario Kordić

## Reference 
## Vanjski linkovi
* Presuda Haškog tribunala

Kategorija:Rođeni 1960.
Kategorija:Biografije, Kiseljak
Kategorija:Oficiri Hrvatskog vijeća odbrane
Kategorija:Osuđeni pred Haškim tribunalom
Kategorija:Generali Hrvatskog vijeća odbrane
Kategorija:Oficiri Jugoslavenske narodne armije
Kategorija:Živi ljudi
Kategorija:Hrvati iz Bosne i Hercegovine osuđeni za ratne zločine
Kategorija:Hrvati iz Bosne i Hercegovine osuđeni za zločine protiv čovječnosti
Amir Kubura

**Amir Kubura** bivši je oficir Armije Republike Bosne i Hercegovine i ratni zločinac osuđen na 2,5 godine zatvora zbog nepoduzimanja preventivnih mjera za sprečavanje pljačkanja javne i privatne imovine.

## Biografija 
Rođen je u Kaknju 4. marta 1964.

## Reference 
Kategorija:Rođeni 1964.
Kategorija:Biografije, Kakanj
Kategorija:Oficiri Armije Republike Bosne i Hercegovine
Kategorija:Osuđeni pred Haškim tribunalom
Kategorija:Oficiri Jugoslavenske narodne armije
Kategorija:Živi ljudi
Kategorija:Ratni zločinci u ratu u Bosni i Hercegovini
Kategorija:Bošnjaci osuđeni za ratne zločine
Kategorija:Bošnjaci osuđeni za zločine protiv čovječnosti
Anto Valenta

**Anto Valenta**, rođen 1937. godine u Docu kod Travnika. Diplomirani inžinjer hemije. Radio u hemijskoj industriji u Vitezu, a kasnije kao nastavnik hemije u srednjoj školi "Boris Kidrič" u Vitezu, sve do početka rata u Srednjoj Bosni. Jedan od ideoloških osnivača HDZ-a u Srednjoj Bosni.  Političkim brošurama i pamfletima pokušava da opravda tzv. humano preseljenje naroda i time etničko čišćenje u Lašvanskoj dolini, kao i sukobe između Hrvata i Bošnjaka u to vrijeme. Po njegovoj tvrdnji:

U daljem slijedu u knjizi *Podjela Bosne i borba za cjelovitost*, navedene su tabele u kojima su predstavljene tri faze preseljenja uz karte pravaca preseljenja te postavlja pitanja šta dobijaju tri naroda podjelom Bosne i Hercegovine.

Zbog svojih nacionalističkih opredjeljenja, može se smatrati jednim od ideoloških pokretača sukoba u Vitezu sa hrvatske strane 1993. godine. 15. septembra 1992. godine izabran je za potpredsjednika HVO, kao prvi zamjenik Mate Bobana. Pukovnik je HVO-a i nosilac ordena Reda Ante Starčevića. Učesnik je i u pregovorima na kojima će se donijeti Vance–Owenov plan. Umro je 29. juna 2013. godine.

## Reference
Kategorija:Rođeni 1937.
Kategorija:Biografije, Travnik
Kategorija:Vitez
Kategorija:Oficiri Hrvatskog vijeća odbrane
Kategorija:Političari Hrvatske demokratske zajednice Bosne i Hercegovine
Kategorija:Umrli 2013.
Doboj (višeznačna odrednica)

* Doboj, općina i grad u Bosni i Hercegovini
* Doboj Istok, općina u Bosni i Hercegovini
* Doboj Jug, općina u Bosni i Hercegovini
* Doboj (Kakanj), naselje u općini Kakanj
Doboj (Kakanj)

**Doboj** je naseljeno mjesto u općini Kakanj, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Kakanj
7. muslimanska viteška oslobodilačka brigada

**7. muslimanska viteška oslobodilačka brigada** je osnovana 17. novembra 1992. godine na prijedlog štaba Teritorijalne odbrane Zenice. Formirana je od vojnika koji su se nalazili na platou Vlašića i koji su insistirali da se jedinica nazove muslimanska. Nalazila se u sastavu 3. korpusu Armije BiH.
Odlukom Predsjedništva RBiH  11. maja 1995. godine dodjeljen joj je počasni naziv *Viteška*.

U čast ovoj jedinici Armije RBiH, jedna ulica u Kaknju nosi njen naziv.

## Historija 
7. muslimanska brigada je formirana objedinjavanjem jedinica iz Srednje Bosne a koje su se u vrijeme osnivanja brigade nalazile na Vlašićkom platou. Nakon rata i ukidanjem korpusa, 7. muslimanska viteška oslobodilačka brigada mijenja naziv u 7. viteška mehanizovana brigada a pod tim nazivom brigada je 21. augusta 1997. godine ušla u sastav novoformirane Vojske Federacije Bosne i Hercegovine.

## Komandanti brigade
Odlukom Envera Hadžihasanovića iz 1992. godine na komandna mjesta su postavljeni:
* Komandant: Mahmut Karalić
* Načelnik štaba: Asim Koričić
* Pomoćnik načelnika za operativno-nastavne planove: Amir Kubura.
12.marta 1993. godine za komadanta 7.brigade Sefer Halilović postavlja Asima Koričića, mada komandu nad 7. muslimanskom brdskom brigadom *de facto* ima Amir Kubura, koji je tek 6. augusta 1993. godine postavljen za komandanta.

## Sastav 7. muslimanske brigade
* komanda i sjedište brigade nalazila se u kasarni u zeničkom Bilmištu. 
* 1. bataljon sa sjedištem u Travniku (nije poznato da je bataljon do 1993. godine imao zapovjednika, te se prvim komadantom smatra Safet Junuzović
* 2. bataljon sa sjedištem na Bilmištu. Komandant do 1993. godine Šerif Patković, njega mijenja Kasim Podžić
* 3. Bataljon sa sjedištem u Kaknju. Komandanti Kasim Alibegović, Nihad Ćatić, te 1993. godine Mustafa Hadžihafizbegović.
* od 1993. godine 7. muslimanska brigada dobija bataljon vojne policije sa sjedištem u Zenici. Međutim komandant vojne policije nije potpadao pod komandu 7. brigade, niti je bataljon morao izvršavati komande 7. brigade. Postojao je princip dvostruke komande. Jednica je imala priblžno 30 ljudi, a komadant je bio Jusuf Karalić.

Svaki se bataljon satojao od 4 čete i ukupan broj vojnika bio je oko 1.500.

## Reference 
Kategorija:Viteške brigade Armije Republike Bosne i Hercegovine
Kategorija:Treći korpus Armije Republike Bosne i Hercegovine
Kategorija:Zenica
Kahaber Kaladze

**Kahaber Kaladze** nekadašnji je gruzijski nogometaš, a sadašnji političar, trenutni zamjenik premijera Gruzije i ministar energetike ove države.

## Karijera 
Nastupao je u Dinamu iz Tbilisija i Dinamu iz Kijeva prije odlaska u italijansku Seriju A, u AC Milan, koji ga je kupio za 16 miliona funti, čime je Kaladze postao najskuplji gruzijski igrač u historiji. U Milanu je igrao defanzivnog veznog ili lijevo krilo prije nego se premjestio u odbranu, gdje je igrao u prijašnjim klubovima.

Već sa 16 godina počeo je igrati u Dinamu iz Tbilisija sezone 1993/94. Otad je 4 sezone u tom klubu bio standardan i zaradio je transfer u jači Dinamo Kijev, vrijedan 280.000 €. Tamo je odigrao 71 utakmicu prije preseljenja na zapad, u moćni AC Milan. U italijanskom klubu selio se po cijeloj odbrani i veznom redu dok mu se nije pronašla prava pozicija. U odbrani je bio s italijanskim triom Maldini-Costacurta-Nesta. Godine 2003. postao je evropski prvak, a sezonu poslije igrao je dosta rjeđe zbog učestalih povreda. Kad se oporavio, njegovu poziciju desnog beka zauzeo je Maldini, a na Maldinijevo mjesto stigao je Serginho, te je Gruzijac ostao na klupi, odigravši tek 19 utakmica u prvenstvu i 5 u Ligi prvaka. U sezoni 2005/06. povrede su mu ovog puta donijele mjesto u prvoj ekipi jer su se desile Jaapu Stamu i Maldiniju. Tada je prešao na mjesto stopera, koje je najviše volio i na kojem je najbolje igrao, bitno poboljšavši odbranu *rossonera*.

## Reprezentacija 
U reprezentaciji je bio nezamjenjiv. Debitirao je 1996. protiv Kipra kao igrač Dinama iz Tbilisija. Otad je bio konstantan, a do svog povlačenja 2011. bio je i kapiten. Nakon što mu je u rodnoj zemlji otet brat zaprijetio je da više neće obući dres svoje države. Ali 2001. i 2002. proglašen je najboljim gruzijskim nogometašem, te se predomislio. Uprkos velikim problemima u privatnom životu, na terenu je uvijek igrao najbolje što je mogao.

## Lični život 
Godine 2001. Kaladzeov brat Levan, student medicine, otet je u Gruziji, te se za njegovo oslobađanje tražilo 600.000 $. Taj novac nije isplaćen. 6. maja 2005. gruzijska policija našla je 8 tijela u pokrajini Svanetiji, a tek 21. februara 2006. potvrđeno je da je jedno od njih tijelo Kaladzeovog brata. Kasnije je njegov saigrač Andrij Ševčenko gol u Ligi prvaka protiv Bayerna posvetio Kaladzeovoj porodici.

14. jula 2009. Kaladzeova supruga Anuki rodila je njihovog prvog sina, koga su nazvali po stradalom Levanu.

## Zanimljivost 
Nakon što je Kaladze s Milanom osvojio Ligu prvaka 2003 (po čemu je prvi Gruzijac u historiji), u Gruziji je izdana poštanska marka s njegovim likom.

## Reference 
## Vanjski linkovi 
* Kaladzeov profil na Transfermarktu

Kategorija:Rođeni 1978.
Kategorija:Biografije, Samtredija
Kategorija:Gruzijski nogometaši
Kategorija:Nogometaši Dinamo Tbilisija
Kategorija:Nogometaši Dinamo Kijeva
Kategorija:Nogometaši AC Milana
Kategorija:Nogometaši Genoe
Kategorija:Gruzijski političari
Lovor

**Lovor** (lat. *Laurus nobilis*) je aromatsko zimzeleno drvo ili grm iz porodice *Lauraceae*

## Karakteristike
Naraste od 10-18 m. Lišće joj je dugo od 6-12 cm i široko od 2-4 cm, sa karakterističnim blago zarubljenim krajevima. Dvodomna je, sa muškim i ženskim cvjetovima na različitim stablima. Svaki cvijet je žuto-zelene boje promjera oko 1 cm, grupisani u kitice. Plod je malena crna bobica duga 1 cm, a sadrži samo jednu sjemenku.

## Rasprostranjenost
Lovor je porijeklom iz Male Azije, odakle se proširio po mediteranskim zemljama. U Bosni može rasti u krajevima gdje nema jakih mrazeva, jer je veoma osjetljiv na hladnoću.

## Hemijski sastav
U plodu se nalazi mnogo eteričnog ulja i masnoća, koje se presovanjem i iskuhavanjem izdvaja te tako dobija lovorovo ulje. U njegovom sastavu ima mnogo terpena, seskviterpena, alkohola i ketona. Listovi sadrže 1,3% eteričnog ulja, od čega je 45% cineola, 12% terpena, 3-4% seskviterpena, 3% metil-eugenola i drugih sastojaka.

## Upotreba
Lovorov list se upotrebljava kao začin, kao dodatak supama, čorbama, jelima s mesom i ribom. Plod lovora se ranije koristio kao antiparazitik, protiv ušiju i češanja, no zbog česte preosjetljivosti ljudi izbačen je iz upotrebe.

## Reference 
## Vanjski linkovi 
Kategorija:Začini
Kategorija:Laurales
Albrecht Kossel

**Albrecht Kossel** (16. septembar 1853 – 5. juli 1927) bio je njemački doktor i fiziolog.

Njegovo područje rada je bilo u oblasti fiziološke hemije, posebno hemija tkiva i ćelija. Proučavao je protaminske i heksobaze putem ekperimenata na punoglavcima. Godine 1886. otkrio je histidin, a potom se bavio kvantitativnim metodama za izoliranje heksobaza.

Dobitnik je Nobelove nagrade za medicinu 1910. za svoj rad u istraživanju hemije ćelija i proteina.

## Reference 
Kategorija:Biografije, Rostock
Kategorija:Rođeni 1853.
Kategorija:Umrli 1927.
Dunja

mini|Cvijet dunje
**Dunja** (lat. - *Cydonia oblonga*) je jedina vrsta iz roda *Cydonia* koja pripada subporodici *Maloideae* iz porodice *Rosaceae*. Svoje latinsko ime je dobila po starom grčkom gradu Kydonia, danas grad Chania na ostrvu Kreti. U Armeniji i Iranu, dunje rastu u divljini.

## Karakteristike 
Dunja je drvo visoko 2 do 7 metara visine koje raste u Aziji i Evropi. Krošnja je gusta i široka. Cvjeta kratko u maju i junu, a cvjetovi su joj ružičasti.

## Upotreba 
Na portugalskom jeziku naziv za dunju je **marmelo**. Odatle potiče naziv marmelada, koja se prvobitno pravila od dunje.

Dunja se upotrebljava u proizvodnji džemova, pekmeza, sokova i kompota, a zbog sadržaja sluzi povoljno djeluje na probavne organe. Čaj od sjemenki dunje se koristio za smirenje, nesanicu i protiv lošeg zadaha. Kora dunje se pripremala kao sredstvo protiv gihta.

## Vanjski linkovi 
Dunja (engl.)Dunja (špan.)

## Reference 
Kategorija:Voće
Kategorija:Rosaceae
Malina

thumb|Crveni plod maline
**Malina** (lat. - *Rubus idaeus*) je biljka porodice *Rosaceae*. Poznata je od davnina kao ljekovita biljka.

## Karakteristike
Malina je žbun koji naraste do 200&nbsp;cm. Cvjeta od maja do augusta. Plodovi su joj crveni, rjeđe bijeli i sočni, slični kupini i jagodi. Rasprostranjena je u cijeloj Evropi, do 2000 m nadmorske visine. Raste po polusunčanim mjestima, rubovima šuma, gdje je veća vlažnost zraka, ali ne podnosi vlažna i močvarna zemljišta. Razmnožava se slično jagodi, putem vriježa i korijenja. Plod je crven i sočan, nalik kupini, ima ugodan miris i sladak okus. Listovi, također, ugodno mirišu.
  
Ljekoviti su listovi i plodovi u vrijeme dozrijevanja. Listovi se suše u hladu na prozračnom mjestu.

Eskimi i Sami skupljaju slatke, sočne plodove maline u jesen i zamrzavaju ih za zimu. Na tržištima sjeverne Skandinavije maline se prodaju za upotrebu u konzervama, a koriste za izradu kolačima i drugih slatkiša. Od njih se također pravi liker.

## Hemijski sastav 
Kategorija:Voće
Kategorija:Rosaceae
Kikiriki

**Kikiriki** (lat. *Arachis hypogaea*) je biljka iz porodice leguma (*Fabaceae*) a potiče iz Južne Amerike, Meksika i Centralne Amerike. To je jednogodišnja biljka koja naraste od 30 do 50&nbsp;cm. Ima žute cvjetove. Plodovi se razvijaju ispod zemlje, u čašicama u kojima bude od jedne do 4 sjemenke. 
Upotrebljava se zbog svoje sjemenke, kao dodatak kolačima, za proizvodnju kikiriki maslaca i sl.

## Galerija 

Peanut oil bottle.jpg|
PeanutButter.jpg
Peanuts (Arachis hypogaea) - in shell, shell cracked open, shelled, peeled.jpg|
Dragee_"Арахис_в_шоколаде"_02.jpg

Kategorija:Voće
Kategorija:Fabaceae
Kategorija:Jestivi orašasti plodovi i sjemenke
314. slavna brdska brigada

**314. slavna brdska brigada** je bila vojna jedinica koja je tokom rata u Bosni i Hercegovini bila u sastavu 3. korpusa Armije BiH. Osnovana je 1. decembara 1992. godine kao 314. motorizovana brigada sa komandom u Zenici. Prvi komandant je bio Fuad Smailbegović. Brigada je poslije preimenovana u *brdsku,* a za postignute uspjehe odlikovana je i kolektivnim odlikovanjem *slavna*.

## Historija 
Osnovana je krajem 1992. godine kao 314. motorizovana brigada 3.korpusa Armije BiH i bila je pod direktnom komandom Štaba 3. korpusa. Prvi komadant je bio Fuad Smailbegović, a pomoćnik komadanta za obavještajne poslove je bio Hamid Suljić. Sastojala se od četiri bataljona. U decembru 1992. godine njoj se priključilo nekoliko jedinica Patriotske lige iz Mehurića, jedna četa iz Zagrađa i vod iz Skomorja.

Između 1992. i 1993. godine brigada je imala 1.800 vojnika. Dana 8. oktobra 1993. godine brigada je postala brdska i broj vojnika u njoj je smanjen.

1. bataljon 314. brdske brigade prelazi pod komandu Operativne grupe *Visoko*, a poslije i u sastav Operativne grupe *Bosna*.

## Reference 
Kategorija:Slavne brigade Armije Republike Bosne i Hercegovine
Kategorija:Treći korpus Armije Republike Bosne i Hercegovine
Boris Režak

**Boris Režak** (Banja Luka, 6. april 1976), bosanskohercegovački je kantautor mlađe generacije iz Banje Luke.

Poznat je po nizu pop-kompozicija modernijeg izričaja ("Anđeo", HRF 2004, "Pokora", "Isti se pronalaze"), koje je dosad imao prilike objaviti na jednom samostalnom albumu, dok je drugi u pripremi. Pojavljivao se na nekoliko domaćih festivala zabavne muzike u BiH, Hrvatskoj, te Srbiji, a učestvovao je i na nacionalnom izboru za pjesmu Eurovizije u Sarajevu. Trenutno živi u Beogradu.
## Reference 
Kategorija:Rođeni 1976.
Kategorija:Bosanskohercegovački kantautori
Kategorija:Bosanskohercegovački pjevači
Kategorija:Biografije, Banja Luka
Kategorija:Živi ljudi
KK Iskra Stolac

**KK Iskra - Bregava** je košarkaški klub iz Stoca, Bosna i Hercegovina. Klub je osnovan 1974 godine, u Stocu. Prvobitno ime kluba bilo je *KK Partizan*, ali je nakon dvije godine ušao u *Sportsko društvo Iskra Stolac* i promijenio ime u Iskra. Klub se uglavnom takmičio u regionalnoj i republičkoj ligi BiH.

Značajniji uspjesi ovog sportskog kolektiva su:

* 1981 godine osvojio je Kup Hercegovine, pobjedivši u finalu vrlo jaku ekipu drugoligaša KK Leotar iz Trebinja. Nakon turnira košarkaški savez je poništio sve rezultate KK Iskra jer jedan igrač nije bio uredno registrovan.
* Klub se 1990 godine plasirao u vrlo jaku jedinstvenu republicku ligu bivše Jugoslavije. Medutim, zbog ratne opasnosti, odustao je od daljnjeg takmicenja 1993.

U saradnji s drugim sportskim radnicima iz Stoca, 1995 godine, u Mostaru se formira Sportsko društvo "Iskra - Bregava" Stolac, koga čine: fudbalski, košarkaški, rukometni i šahovski klub. Košarkaški klub nakon obnavljanja svoju prvu zvaničnu utakmicu igrao je na prvom Memorijalnom košarkaškom turniru posvećenom legendarnom komadantu Mithatu Hujduru - Hujki, koji je održan na otvorenom terenu u Sjevernom logoru 1994 godine.

U poslijeratnoj historiji, svoje najbolje rezultate klub je počeo ostvarivati 1996 godine u juniorskoj konkurenciji kada je postao prvak HNK-a, pobjedivši na turniru u Konjicu domaće ekipe "Lokomotive", "Konjica" i "Jablanice" i otišao na prvo državno prvenstvo za juniore u Zenicu gdje je osvojio četvrto mjesto.

U seniorskoj konkurenciji klub je 1997 godine bio prvak HNK i ušao u A-2 ligu BiH, gdje se i danas takmiči. Klub trenira i radi u Mostaru, ali zbog nedostatka adekvatne dvorane na istočnoj strani grada sve svoje prvenstvne utakmice kao domaćin igra u Konjicu.

## Vanjski linkovi 
* Nezvanična stranica 

Kategorija:Bosanskohercegovački košarkaški klubovi
Kategorija:Košarkaški klubovi osnovani 1974.
Kategorija:Sport u Stocu
Kupina

**Kupina** (lat. *Rubus fruticosus agg.*) je biljka iz porodice *Rosaceae*.

## Karakteristike 
mini|desno|Kupina
Kupina je biljka penjačica, te naraste od 50–300&nbsp;cm. Stabljika joj je, manje-više bodljikava zavisno od sorte, te mjestimično odrvenjela. Bodlje služe za penjanje, ali i kao odbrambeni mehanizam protiv životinja koje se hrane lišćem kupine. Cvjeta od juna do augusta. Nakon cvjetanja, iz svakog pojedinog cvijeta razvija se sitni jagodičasti plod, crvene boje, koji kasnije potamni do tamnoplave i skoro crne boje.

## Hemijski sastav 
Kupina sadrži mnogo minerala i vitamina. 100g kupina sadrži 52 kcal, 0,7g proteina, 0,4g masnoća, 12,8 g šećera, 32&nbsp;mg kalcijuma, 0,6&nbsp;mg željeza, 6,5 i.u. vitamina A i 21&nbsp;mg vitamina C

## Upotreba 
Plod kupine se koristi u ishrani kao voće, služi za pravljenje sokova, džemova, pekmeza, vina i slično. Lišće kupine se koristi u raznim čajevima, a ima dejstvo snižavanja krvnog pritiska i nivoa šećera u krvi.

## Reference 
## Vanjski linkovi 
* Razmnožavanje i uzgoj kupina, poljoprivreda.ba

Kategorija:Flora Bosne i Hercegovine
Kategorija:Voće
Kategorija:Rosales
Papaja

Papaja (lat. *Carica papaya*) je drvenasta biljka iz roda *Carica*, porodica *Caricaceae*.  Raste u tropskim krajevima Srednje i Južne Amerike, a kultivirala se u Meksiku nekoliko vijekova prije razvoja civilizacija Inka i Asteka. Danas je poznata širom svijeta pod raznim imenima:   *fruta bomba* (Kuba), *lechosa* (Venecuela, Porto Riko, Filipini), *mamão, papaw* (Šri Lanka), *Papol \ Guslabu* (Singapur), *pawpaw* ili *tree melon* (木瓜) (Kina) i *đu đủ* (Vijetnam).

## Karakteristike 
Naraste od 5 m do 10 m sa spiralno postavljenim listovima povezanih na vrhu stabla. Donji dio stabla je bez lišća, gdje se razvijaju plodovi. Listovi su veliki, 50-70 cm u promjeru, duboko usječeni, sedmerostruki. Plodovi su joj 15-45 cm dugi promjera od 10-30 cm. Kad sazriju plodovi su obično žućkasti ili tamnocrveni. Imaju okus sličan ananasu i breskvi.

## Hemijski sastav 
Papaja je bogata enzimom papainom, proteazom koja je korisna u razgradnji mesa i drugih proteina. Papain ima sposobnost da razbije tvrda mišićna vlakna, te su ga koristili prastanovnici Amerike. Ulazi u sastav lijekova za ublažavanje probavnih bolesti. Papain je popularan i kao sredstvo za ublažavanje svrbeža, opeklina, posjekotina i slično. Zanimljivo je da je Harrison Ford snimajući film "*Indiana Jones and the Temple of Doom*" povrijedio kičmu te mu je ubrizgan papain.

## Dodatne slike

Papayabaum.jpg|Stabiljka papaje
Indian papaya.jpg|Indijska papaja
Carica papaya11.jpg|List papaje
Carica papaya - Papaya - var-tropical dwarf papaya - desc-leaf.jpg|List tropske patuljaste papaje
Papayer-mâle-Réunion.JPG|Cvjetovi papaje
Carica papaya 1.jpg|Cvjetovi *Carica papaya*
Carica papaya - papaya - var-tropical dwarf papaya - desc-fruit.jpg|Nezreli plodovi tropske patuljaste papaje
Papaya sunset.jpg|Zreli plodovi papaje
Carica papaya dsc07806.jpg|Zreli plodovi papaje

## Također pogledajte
*Smokva

## Vanjski linkovi
## Reference 
Kategorija:Voće
Kategorija:Brassicales